
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/98 /15.03.2005

	
	
	


A  V  I  Z

asupra proiectului de Lege pentru respingerea Ordonanţei de urgenţă a Guvernului nr.101/2004 privind preluarea de către Autoritatea pentru Valorificarea Activelor Statului a unor creanţe fiscale asupra Societăţilor Comerciale '' RAFO'' S.A. Oneşti şi ''CAROM'' - S.A. Oneşti


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.101/2004 privind preluarea de către Autoritatea pentru Valorificarea Activelor Statului a unor creanţe fiscale asupra Societăţilor Comerciale '' RAFO'' S.A. Oneşti şi ''CAROM'' - S.A. Oneşti, Camera Deputaţilor fiind Cameră decizională, trimis cu adresa nr.PLx 87/14.032005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 15 martie 2005.

Proiectul de lege vizează luarea unor măsuri în vederea respectării directivelor Uniunii Europene şi a actelor nornative în vigoare în ceea ce priveşte combustibilii, impunându-se ca interesele statului să fie reprezentate de o singură instituţie publică.


Proiectul de lege a fost adoptat de Senat în şedinţa din 7 martie 2005.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi, ca proiectul de Lege pentru respingerea Ordonanţei de urgenţă a Guvernului nr.101/2004 privind preluarea de către Autoritatea pentru Valorificarea Activelor Statului a unor creanţe fiscale asupra Societăţilor Comerciale '' RAFO'' S.A. Oneşti şi ''CAROM'' - S.A. Oneşti, să fie avizat, în forma adoptată de Senat.

                PREŞEDINTE,


     Mihai Tudose

         SECRETAR,






    Vasile Cosmin Nicula

                                                                                                                       

Expert parlamentar,

                                                                                                               

             Graziella Segărceanu

